**Sociālās iekļaušanas politikas koordinācijas komitejas sēdes**

PROTOKOLS Nr. 2

**2023. gada 21. jūnijā**

**plkst. 10:00**

Labklājības ministrijā, Skolas ielā 28

(Zoom platforma Meeting ID: 884 3698 7547)

**Sēdē piedalās:**

|  |  |
| --- | --- |
|  | |
| **Sociālās iekļaušanas politikas koordinācijas komitejas vadītāja vietniece** | |
| Evija Kūla | Labklājības ministrijas (turpmāk – LM) Sociālās politikas plānošanas un attīstības departamenta direktores vietniece |
|  |  |
| **Sociālās iekļaušanas politikas koordinācijas komitejas locekļi**  **un/vai to aizvietotāji** | |
| Darja Behtere | Centrālās statistikas pārvaldes Sociālās statistikas departamenta Sociālās statistikas metodoloģijas daļa vecākā eksperte |
| Dace Ceriņa | Kultūras ministrijas Sabiedrības integrācijas departamenta Sabiedrības integrācijas un pilsoniskās sabiedrības attīstības nodaļas vecākā referente |
| Natālija Gerasimova | Zemgales plānošanas reģiona projekta “Atver sirdi Zemgalē” koordinatore |
| Elīna Ģipsle | Latgales plānošanas reģiona Latgales uzņēmējdarbības centra komercdarbības konsultante |
| Elvijs Kalnkambers | Ekonomikas ministrijas (turpmāk – EM) Mājokļu politikas departamenta vecākais referents |
| Pēteris Leiškalns | Latvijas Darba devēju konfederācijas Sociālās drošības un veselības aizsardzības eksperts |
| Inga Lukjanoviča | Satiksmes ministrijas Sabiedriskā transporta pakalpojumu departamenta Autotransporta nodaļas vecākā referente |
| Sandra Miķelsone-Slava | Kurzemes plānošanas reģiona projekta “Kurzeme Visiem” vadītāja |
| Ludis Neiders | EM Analītikas dienesta ekonomists |
| Iveta Neimane | Latvijas Cilvēku ar īpašām vajadzībām sadarbības organizācijas „Sustento” valdes locekle |
| Agnese Pabērza-Draudiņa | Vides aizsardzības un reģionālās attīstības lietu ministrijas (turpmāk – VARAM) Pašvaldību departamenta Pašvaldību pārraudzības nodaļas vecākā eksperte |
| Ilona Puide | VARAM Pašvaldību departamenta Pašvaldību pārraudzības nodaļas juriste |
| Ilze Rudzīte | Latvijas Pašvaldību savienības Padomniece veselības un sociālajos jautājumos |
| Sandra Segliņa | Tieslietu ministrijas Stratēģijas departamenta vecākā referente |
| Mārtiņš Svirskis | Latvijas Brīvo arodbiedrību savienības eksperts tautsaimniecības jautājumos |
| Sanita Vanaga | Izglītības un zinātnes ministrijas Izglītības departamenta vecākā eksperte |
| Laine Zālīte | Vidzemes plānošanas reģiona projekta "Vidzeme iekļauj" sociālo pakalpojumu eksperte |
| Jūlija Žavoronoka | Valsts policijas Galvenās kārtības policijas pārvaldes Koordinācijas un kontroles pārvaldes Dienestu koordinācijas biroja inspektore |

**Sēdē nepiedalās:**

|  |  |
| --- | --- |
| Ingus Alliks | LM valsts sekretārs, komitejas vadītājs |
| Aija Barča | Latvijas Pensionāru savienības priekšsēdētāja | |
| Edīte Bēvalde | Latvijas Lauku sieviešu apvienības Salas novada pašvaldības projektu vadītāja | |
| Pauls Freidenfelds | Ārlietu ministrijas Eiropas Savienības Koordinācijas un politiku departamenta COREPER I sagatavošanas nodaļas vecākais referents | |
| Kristīne Kovaļevska | Rīgas domes Labklājības departamenta Rīgas patversmes sociālā darbiniece | |
| Mārīte Rozentāle | Biedrības „EAPN-Latvia” revidente | |
| Ainars Nābels-Šneiders | Zemkopības ministrijas Starptautisko lietu un stratēģijas analīzes departamenta vecākais referents | |
| Iluta Lāce | Biedrības „Centrs MARTA” vadītāja | |
| Dace Strautkalne | Zemgales plānošanas reģiona projekta “Atver sirdi Zemgalē” vadītāja | |
| Vaira Vucāne | Latvijas Bērnu fonda viceprezidente | |
| Viktors Veretjanovs | Centrālās statistikas pārvaldes Sociālās statistikas departamenta Sociālās statistikas datu apkopošanas un analīzes daļas eksperts |

**Citi sēdes dalībnieki:**

|  |  |
| --- | --- |
| Mārtiņš Auders | EM Mājokļu politikas departamenta direktors |
| Niks Balinskis | EM Mājokļu politikas departamenta vecākais referents |
| Indira Balcere | Veselības ministrijas Integrētās veselības aprūpes nodaļas vecākā eksperte |
| Lauma Grafa | Eiropas Atbalsta fonda vistrūcīgākajām personām vadošās iestādes vadītāja |
| Diāna Jakaite | LM valsts sekretāra vietniece |
| Ilze Latviete | Eiropas Atbalsta fonda vistrūcīgākajām personām vadošās iestādes vecākā eksperte |

**Sēdi protokolē:**

Evija Kūla LMSociālās politikas plānošanas un attīstības departamenta direktores vietniece

**Sociālās iekļaušanas politikas koordinācijas komitejas (turpmāk – komiteja) 21.06.2023. sēdes darba kārtība:**

1. Komitejas sēdes atklāšana un darba kārtības apstiprināšana.
2. Mājokļu pieejamības pamatnostādnes 2022.-2027.gadam (projekts).
3. Eiropas Atbalsta fonda vistrūcīgākajām personām darbības programmas īstenošana 2022. gadā.
4. Citi jautājumi.
5. **Komitejas sēdes atklāšana un darba kārtības apstiprināšana.**

**­ (E.Kūla)**

**E.Kūla** atklāj otro šī gada komitejas sēdi un jautā, vai ir iebildumi par darba kārtību. Iebildumi netiek saņemti.

*Nolemj: apstiprināt darba kārtību.*

1. **Mājokļu pieejamības pamatnostādnes 2022.-2027.gadam (projekts).**

**(M.Auders)**

(P.Leiškalns)

E.Kūla informē, ka viens no šī gada komitejas darba programmā iekļautajiem jautājumiem ir Mājokļu pieejamības pamatnostādņu 2022.-2027.gadam projekts.

M.Auders sniedz prezentāciju par Mājokļu pieejamības pamatnostādnēs 2022.-2027.gadam iekļautajiem rīcības virzieniem, uzdevumiem, to mērķiem un līdzatbildīgajām institūcijām.

P.Leiškalns komentē, ka šobrīd dzīvokļu izīrētāji tiem piemēroto iedzīvotāju ienākuma nodokli (IIN) iekļauj rēķinā, ko maksā īrnieki, kas savukārt sadārdzina dzīvokļa īres izmaksas. Ja šobrīd no valsts puses tiek piedāvāti risinājumi lētu īres dzīvokļu celtniecībai, vai netiek izvērtēta iespēja, ka īres maksā neiekļauj IIN izmaksas?

M.Auders atbild, ka dzīvokļu attīstītāji šobrīd saskata kā problēmu nevis IIN, bet gan pievienotās vērtības nodokli, kas viņiem ir jāmaksā. Šis jautājums šobrīd tiek risināts sadarbībā ar Valsts ieņēmumu dienestu.

P.Leiškalns papildina, ka akcents ir uz īrniekiem, kuriem jāsedz izīrētāju izdevumi, uz ko M.Auders komentē, ka sekundārais tirgus nav šobrīd EM prioritāte, proti, netiek plānoti atbalsta pasākumi izīrētājiem.

*Nolemj*: pieņemt zināšanai sniegto informāciju.

1. **Eiropas Atbalsta fonda vistrūcīgākajām personām darbības programmas īstenošana 2022. gadā.**

**(I.Latviete)**

(E.Kūla, E.Ģipsle)

E.Kūla informē, ka katru otro gadu komitejas darba programmā mēs atskatāmies uz Eiropas Atbalsta fonda vistrūcīgākajām personām darbības programmas (turpmāk – programma) īstenošanu un šajā sēdē Eiropas Atbalsta fonda vistrūcīgākajām personām vadošās iestādes vecākā eksperte I.Latviete sniegs prezentāciju par programmas īstenošanu 2022.gadā.

I.Latviete sniedz prezentāciju par programmas ietvaros atbalstu saņēmušo personu skaitu 2022.gadā, kā arī šo personu demogrāfisko struktūru un šī atbalsta ietekmi uz ģimenes situāciju.

E.Kūla jautā, vai administratīvi teritoriālās reformas rezultātā ir palielinājies attālums līdz atbalsta saņemšanas vietai, ņemot vērā, ka pašvaldību sociālo dienestu skaits ir samazinājies?

I.Latviete atbild, ka attālums līdz atbalsta saņemšanas vietai nav mainījies administratīvi teritoriālās reformas rezultātā.

E.Kūla papildina, ka šīs programmas ietvaros saņemtais atbalsts ir ļāvis cilvēkiem ietaupīt finanšu resursus, tos novirzot primāri pārtikas iegādei, komunālajiem pakalpojumiem un veselības izdevumiem. Šī reālā prakse tiešā veidā sasaucas ar LM pasūtītā pētījuma “Ikgadējs nabadzības un sociālās atstumtības mazināšanas rīcībpolitikas izvērtējums (t.sk. padziļināts izvērtējums par GMI saņēmēju iztikšanas stratēģijām)”[[1]](#footnote-1) secinājumiem. Minētajā pētījumā tika secināts, “ka vajadzību piramīdā visaktuālākā vajadzība vislielākajam skaitam aptaujāto GMI pabalsta saņēmēju ir vajadzība uzlabot veselības stāvokli (55%). Otrajā vietā ir vajadzība atrast pastāvīgu algotu darbu (42%). Trešajā vietā ir vajadzība uzlabot mājokļa situāciju (39%) un nodrošināt sevi un mājsaimniecības locekļus ar pārtiku (39%).”

E.Ģipsle čata opcijā jautā, kāda izskatās tuvākā nākotne atbalsta trūcīgajām personām jomā?

I.Latviete atbild, ka jau šobrīd ir uzsākta jaunā 2021.-2027.gada plānošanas perioda programmas materiālās nenodrošinātības mazināšanai īstenošana. Šo finansēto komplektu piegāde ir jau uzsākusies š.g. maija vidū, t.i., pirmie komplekti jau nogādāti uz izdales vietām, attiecīgi komplektu nodrošināšanā nav bijis pārtraukums plānošanas perioda maiņas rezultātā.

*Nolemj: pieņemt zināšanai sniegto informāciju.*

1. **Citi jautājumi.**

**(E.Kūla)**

E.Kūla informē, ka nākamā komitejas sēde plānota septembrī.

*Sēdi beidz plkst. 10:50.*

Pielikumā:

1) Ekonomikas ministrijas prezentācija “Mājokļu pieejamības pamatnostādnes 2022. – 2027. gadam” (10 slaidi);

2) Eiropas Atbalsta fonda vistrūcīgākajām personām vadošās iestādes prezentācija “Eiropas Atbalsta fonda vistrūcīgākajām personām darbības programmas īstenošana 2022. gadā” (14 slaidi).

Komitejas vadītāja vietniece (paraksts\*) E.Kūla

Protokolēja (paraksts\*) E.Kūla

1. Pētījums pieejams LM mājas lapā: <https://www.lm.gov.lv/lv/projekts/ikgadejs-nabadzibas-un-socialas-atstumtibas-mazinasanas-ricibpolitikas-izvertejums> [↑](#footnote-ref-1)